อาการบวมน้ำ

อาการบวมน้ำ (, , dropsy, hydropsy) หรือ การบวม () เป็นการสะสมของของเหลวในเนื้อเยื่อของร่างกาย พบบ่อยที่แขนและขา อาการมักประกอบด้วยความรู้สึกตึงที่ผิวหนัง อาจรู้สึกหนัก และไขข้อที่ได้รับผลกระทบจะเคลื่อนไหวยากเช่นกัน ส่วนอาการอื่น ๆ ขึ้นอยู่กับต้นเหตุของโรค

สาเหตุอาจเกิดจากโรคหลอดเลือดดำ, หัวใจล้มเหลว, โรคไต, ระดับโปรตีนต่ำ, โรคตับ, หลอดเลือดดำลึกอุดตัน, การติดเชื้อ, แองจิอีดีมา, ยาบางชนิด และ ลิมฟีดีมา นอกจากนี้อาจพบได้ในผู้ที่นั่งหรือยืนนานเกินไป รวมถึงอาจพบได้ในผู้ที่อยู่ระหว่างช่วงเกิดประจำเดือนหรือตั้งครรภ์ อาการจะน่าเป็นห่วงมากหากเกิดขึ้นอย่างฉับพลัน หรือพบปัญหาในการหายใจร่วมด้วย

การรักษากระทำโดยรักษาต้นเหตุของอาการ หากกลไกเกิดโรคเกี่ยวข้องกับการคั่งของโซเดียม อาจแนะนำผู้ป่วยลดการบริโภคเกลือและให้ทานยาขับปัสสาวะ การยกขาขึ้นและไม้ค้ำยันอาจช่วยผู้ป่วยที่บวมที่ขาได้ อาการบวมน้ำพบมากกว่าในผู้สูงอายุ รากศัพท์ในภาษาอังกฤษมาจากภาษากรีก  oídēma แปลว่า 'การบวม'

 อ้างอิง 

 แหล่งข้อมูลอื่น 

หมวดหมู่:สาเหตุการเสียชีวิต
หมวดหมู่:อาการแสดง
หมวดหมู่:โรคหลอดน้ำเหลือง